**Adam Henrique** (s. 6. helmikuuta 1990 Brantford, Ontario, Kanada) on kanadalainen jääkiekkoilija, jolla on kevääseen 2024 ulottuva sopimus NHL-joukkue Anaheim Ducksin kanssa. Hän on pelipaikaltaan keskushyökkääjä. Henriqueta on verrattu Mike Modanoon. Hän pitää esikuvanaan Steve Yzermania.

Henrique on New Jersey Devilsin kolmannen kierroksen varaus vuoden 2008 NHL:n varaustilaisuudesta.

Ura
---

### Seuraura

Henrique oppi luistelemaan kolmivuotiaana ja aloitti jääkiekon nelivuotiaana. Hänen ensimmäinen jääkiekkojoukkueensa oli Davis Fuels, jossa hän pelasi vanhemman veljensä Miken kanssa. Henrique pelasi seitsemän vuotta juniorijääkiekkoa Brantfordissa ja kaksi vuotta Bufordissa.

Henrique siirtyi OHL-joukkue Windsor Spitfiresiin kaudeksi 2006–2007. Hän pelasi joukkueessa vuodet 2006–2010. New Jersey Devils varasi hänet kolmannella kierroksella 82. pelaajana NHL:n varaustilaisuudessa 2008. Kaudella 2008–2009 Henrique voitti OHL:n mestaruuden ja Memorial Cupin, jossa hän oli joukkueen paras pistemies tehoilla 4+5=9. Myös kaudella 2009–2010 Spitfires voitti sekä OHL:n mestaruuden että Memorial Cupin. Henrique teki 54 runkosarjaottelussa 38+39=77 tehopistettä sekä 19 pudotuspeliottelussa 20+5=25 tehopistettä. Hän oli pudotuspeleissä OHL:n maalipörssin Jeff Skinnerin kanssa jaetulla ensimmäisellä sijalla. Lisäksi Henrique valittiin pudotuspelien arvokkaimmaksi pelaajakis.

12. marraskuuta 2009 Henrique teki hänet varanneen New Jersey Devilsin kanssa kolmivuotisen tulokassopimuksen. Sopimus alkoi kaudesta 2010–2011, jolloin Henrique pelasi Devilsin AHL-farmiseura Albany Devilsissä. Hän teki tulokaskaudellaan AHL:ssä 73 ottelussa tehot 25+25=50. Hän pääsi kauden lopussa 10. huhtikuuta tekemään NHL-debyyttinsä ottelussa Boston Bruinsia vastaan. Henrique sai ottelussa jääaikaa 13.21 minuuttia.

Kaudella 2011–2012 Henrique vakiinnutti paikkansa Devilsin NHL-kokoonpanossa. Hän pelasi 74 ottelussa ja oli joukkueen sisäisen pistepörssin neljäs tehoilla 16+35=51. Pudotuspeleissä Henrique teki voittomaalin, kun Devils pudotti New York Rangersin ja eteni Stanley Cup -finaaleihin. Kings kuitenkin lopulta voitti mestaruuden. Henrique valittiin tulokkaiden tähdistöön.

Työsulkukausi 2012–2013 oli Henriquen tulokassopimuksen viimeinen. Hän pelasi alkukauden aikana Albanyssa 16 ottelua. Työsulun päätyttyä hän pelasi NHL:n puolella 42 ottelua tehoin 11+5=16. Elokuussa 2013 Henrique solmi Devilsin kanssa kuusivuotisen jatkosopimuksen, jonka yhteisarvo oli 24 miljoonaa dollaria.

Kaudella 2013–2014 Henrique oli 25 osumallaan Devilsin paras maalintekijä. Kaudella 2014–2015 hän teki 75 ottelussa 16 maalia ja yhteensä 43 tehopistettä.

Henrique valittiin joukkueen varakapteeniksi kaudeksi 2015–2016. Hän oli joukkueen paras maalintekijä sekä toiseksi paras pistemies tehtyään 80 otteluun tehot 30+20=50. Seuraava kausi, 2016–2017, oli ensimmäinen, jona Henrique pelasi kaikki 82 runkosarjaottelua. Hänen lisäkseen Devilsin pelaajista tässä onnistui vain puolustaja Ben Lovejoy.

Henrique pelasi kauden 2017–2018 alussa 24 ottelua Devilsissä ennen kuin hänet marraskuussa kaupattiin Anaheim Ducksiin yhdessä Joseph Blandisin sekä ehdollisen varausvuoron kanssa vaihdossa Sami Vataseen. Henrique pelasi Ducksissa 57 ottelua tehoin 20+16=36 ja oli pienemmästä pelimäärästään huolimatta Ducksin toiseksi paras maalintekijä. Neljässä pudotuspeliottelussa Henrique jäi pisteittä.

### Maajoukkueura

Henrique valittiin edustamaan Kanadan nuorten maajoukkuetta vuoden 2010 alle 20-vuotiaiden maailmanmestaruuskilpailuissa. Hän pelasi turnauksessa kuusi ottelua, joissa teki yhden maalin sekä kärsi yhden kahden minuutin rangaistuksen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Windsor Spitfires | OHL | 62 | 23 | 21 | 44 | 20 | – | – | – | – | – |
| 2007–2008 | Windsor Spitfires | OHL | 66 | 20 | 24 | 44 | 28 | 5 | 2 | 3 | 5 | 4 |
| 2008–2009 | Windsor Spitfires | OHL | 56 | 30 | 33 | 63 | 47 | 20 | 8 | 9 | 17 | 19 |
| 2009–2010 | Windsor Spitfires | OHL | 54 | 38 | 39 | 77 | 57 | 19 | 20 | 5 | 25 | 12 | U20 MM | 6 | 1 | 0 | 1 | 2 |
| 2010–2011 | New Jersey Devils | NHL | 1 | 0 | 0 | 0 | 0 | – | – | – | – | – |
|  | Albany Devils | AHL | 73 | 25 | 25 | 50 | 26 | – | – | – | – | – |
| 2011–2012 | New Jersey Devils | NHL | 74 | 16 | 35 | 51 | 7 | 23 | 5 | 8 | 13 | 11 |
|  | Albany Devils | AHL | 3 | 0 | 1 | 1 | 2 | – | – | – | – | – |
| 2012–2013 | New Jersey Devils | NHL | 42 | 11 | 5 | 16 | 16 | – | – | – | – | – |
|  | Albany Devils | AHL | 16 | 5 | 3 | 8 | 12 | – | – | – | – | – |
| 2013–2014 | New Jersey Devils | NHL | 77 | 25 | 18 | 43 | 20 | – | – | – | – | – |
| 2014–2015 | New Jersey Devils | NHL | 75 | 16 | 27 | 43 | 34 | – | – | – | – | – |
| 2015–2016 | New Jersey Devils **A** | NHL | 80 | 30 | 20 | 50 | 23 | – | – | – | – | – |
| 2016–2017 | New Jersey Devils **A** | NHL | 82 | 20 | 20 | 40 | 38 | – | – | – | – | – |
| 2017–2018 | New Jersey Devils **A** | NHL | 24 | 4 | 10 | 14 | 6 | – | – | – | – | – |
|  | Anaheim Ducks | NHL | 57 | 20 | 16 | 36 | 14 | 4 | 0 | 0 | 0 | 0 |
| 2018–2019 | Anaheim Ducks | NHL | 82 | 18 | 24 | 42 | 24 | – | – | – | – | – | MM | 10 | 0 | 2 | 2 | 0 |
| 2019–2020 | Anaheim Ducks **A** | NHL | 71 | 26 | 17 | 43 | 22 | – | – | – | – | – |
| 2020–2021 | Anaheim Ducks **A** | NHL | 45 | 12 | 9 | 21 | 11 | – | – | – | – | – | MM | 10 | 6 | 5 | 11 | 0 |
| 2021–2022 | Anaheim Ducks **A** | NHL | 58 | 19 | 23 | 42 | 14 | – | – | – | – | – |
| 2022–2023 | Anaheim Ducks **A** | NHL | 62 | 22 | 16 | 38 | 22 | – | – | – | – | – |
| 13 kautta | yhteensä | NHL | 830 | 239 | 240 | 479 | 251 | 27 | 5 | 8 | 13 | 11 |

Lähteet
-------

* Adam Henrique The Internet Hockey Databasessa (englanniksi)
* Adam Henrique *Elite Prospects*. Everysport Media Group AB.  (englanniksi)
* Adam Henrique Jatkoaika.comissa (Internet Archive)

### Viitteet

1. 1 2 3  Adam Henrique NHL.com. Viitattu 10.6.2012. (englanniksi)
2. 1 2 3 4 5 6 7 8 9 10 11  Adam Henrique *EliteProspects*. Viitattu 2.7.2018. (englanniksi)
3. ↑  Windsor Spitfires 2008–2009 *EliteProspects*. Viitattu 2.7.2018. (englanniksi)
4. ↑  OHL 2009–2010 *EliteProspects*. Viitattu 2.7.2018. (englanniksi)
5. ↑  Adam Henrique *CapFriendly*. Viitattu 2.7.2018. (englanniksi)
6. ↑  Adam Henrique pelipäiväkirja *National Hockey League*. Viitattu 2.7.2018.
7. ↑  New Jersey Devils 2011-2012 *EliteProspects*. Viitattu 2.7.2018. (englanniksi)
8. ↑  Henrique New Jerseyn sankariksi *Jatkoaika.com*.  26.5.2012. Viitattu 2.7.2018.
9. ↑  Henriquelle kuuden vuoden jatkosopimus *Jatkoaika.com*.  26.8.2013. Viitattu 2.7.2018.
10. ↑  New Jersey Devils Goals 2013-2014 *EliteProspects*. Viitattu 2.7.2018. (englanniksi)
11. ↑  New Jersey Devils 2015–2016 *EliteProspects*. Viitattu 2.7.2018. (englanniksi)
12. ↑  New Jersey Devils Games 2015–2016 *EliteProspects*. Viitattu 2.7.2018. (englanniksi)
13. ↑  Vatanen kaupattiin Devilsiin − toiseen suuntaan kaksi pelaajaa ja varausvuoro *Jatkoaika.com*.  30.11.2017. Viitattu 2.7.2018.
14. ↑  Anaheim Ducks goals 2017–2018 *EliteProspects*. Viitattu 2.7.2018. (englanniksi)

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant